SIMBOLISTICA - CRUCEA 



Crucea Alfa şi Omega 

+ Această cruce latină completată de literele Alfa şi Omega ne aminteşte că, deşi lisus 
Hristos a murit pe cruce pentru răscumpărarea păcatelor noastre, el continuă să 
domnească veşnic peste împărăţia Sa. 

Crucea cu ancoră 

Simbolizează nădejdea creştinilor în ajutorul lui lisus Hristos. Crucea a fost utilizată 
şi ca emblemă a Sfântului Clement, episcop la Roma, despre ea tradiţia susţinând 
că ar fi fost legată de o ancoră şi aruncată în mare de împăratul Traian. 




Crucea Botezătorului 

Această cruce greacă este suprapusă peste litera din alfabetul grecesc "chi", care 
este şi prima literă a numelui lui Hristos (Christos). Ea formează o cruce cu opt braţe. 
Cum numărul opt este simbolul renaşterii sau al regenerării, această cruce este 
frecvent utilizată drept cruce a botezului. 



Crucea trilobată 

Este cea mai răspândită formă a crucii, ea evocând Sfânta Treime prin capetele sale 
în formă de trifoi. 





Crucea bizantină 

Crucea bizantină este folosită mai ales în Biserica ortodoxă greacă. 




Crucea Patimilor, în trepte 




Cele trei trepte pe care este aşezată crucea latină simbolizează patimile lui lisus Hristos pe drumul 
Golgotei sau, mai ales, cele trei virtuţi creştine, care sunt credinţa, speranţa şi iubirea. 



Crucea celtică, irlandeză 

Unul din cele mai vechi simboluri folosite ale crucii. Această cruce era folosită de 
celţii creştinaţi din Marea Britanie şi din Irlanda. 





Crucea învingătorului, a victoriei 

Această cruce este completată cu prima şi ultima literă a numelui elenizat al lui lisus 
(IC) şi cu prima şi ultima literă a numelui elenizat al lui Hristos (XC), în partea de sus, 
şi cu denumirea grecească pentru victorie (NIKA), în partea de jos. Barele scurte 
amplasate deasupra literelor indică faptul că este vorba de abrevieri. 



Crucea ornamentată (Crosslet) 

- Cruce formată din patru alte cruci de dimensiuni mai reduse, ansamblul fiind o 

reprezentare grafică a răspândirii Evangheliei către cele patru zări ale pământului. 
^^^^^JL Această versiune ornamentată este aşezată pe un caroiaj care formează, la rândul 
^^ !^^ său, alte patru cruci. 

Crucea răsăriteană 

Crucea de această formă este utilizată în special de Biserica ortodoxă rusă. Bara 

t superioară reprezintă forma abreviată a inscripţiei "INRI" care a fost aşezată 
deasupra capului lui lisus Hristos din ordinul lui Pilat. Semnificaţia barei inferioare 
înclinate s-a pierdut în negura istoriei. Potrivit folclorului, se spune că lisus Hristos ar 
fi avut un picior mai lung; sau, potrivit altei legende, că marele cutremur care s-a 
produs la moartea Lui a făcut să se încline crucea. O altă explicaţie (probabil şi cea 
mai corectă) este aceea că, crucea înclinată este reprezentarea crucii Sfântului 
Andrei. Se consideră că Sfântul Andrei este cel care a introdus creştinismul în Rusia. 

Crucea crenelată 

Această cruce heraldică evocă crenelurile unei fortăreţe sau ale unui castel, putând 
fi folosită în această formă ca simbol al "Bisericii militante" (biserica luptătoare, prin 
contrast cu biserica triumfătoare - adică toţi cei care au urcat la Dumnezeu). 




Crucea floare-de-crin 

f Asemănătoare crucii cu motiv floral (prezentată mai jos), această cruce evocă Sfânta 
Treime şi învierea. 



Crucea florală 

Capetele în formă de crin ale acestei cruci evocă Sfânta Treime. 

Crucea grecească 

Formă arhaică a crucii, având braţele de dimensiuni egale. 

Crucea ionică 




Este crucea pe care Sfântul Columb a dus-o pe Insula lona în secolul al Vl-lea. 



Crucea de Ierusalim, a cruciatului, formată din cinci registre 

Această formă complexă se compune dintr-o cruce principală, la rândul ei formată 
din patru cruci în forma literei T, care este o reprezentare simbolică a Legii vechi- 
testamentare. Cele patru cruci greceşti de dimensiuni mai reduse reprezintă 

+ împlinirea Legii prin învăţăturile evanghelice ale lui lisus Hristos. Unii exegeţi 
furnizează interpretarea conform căreia ea ar reprezenta activitatea misionară a 
+ Bisericii, care a răspândit cuvântul Evangheliilor în cele patru zări ale lumii. Iar alţii 
susţin că cele cinci cruci ar simboliza cele cinci răni pe care Ie-a primit lisus Hristos 
pe cruce (mâini, picioare şi coastă). Această cruce a apărut pe blazonul lui Godfrey 
de Bouillon, primul rege al Regatului creştin al Ierusalimului. Ea este integrată în 
heraldica cruciaţilor. 



Crucea latină 




Această reprezentare a crucii, şi cea mai răspândită, evocă sacrificiul suprem pe 
care l-a făcut lisus Hristos pentru a răscumpăra păcatele omenirii. Crucea este goală 
pentru a ne aminti de momentul învierii şi de speranţa în viaţa veşnică. 



Crucea latină (cu proclamarea) 

Iniţialele în alfabet latin simbolizează inscripţia de pe crucea lui lisus Hristos, scrisă din porunca lui 
Pilat: "lesus Nazarenus Rex ludaeorum - lisus din Nazaret, regele iudeilor" 

loan 19:19 Pilat pregătise o inscripţie care a fost fixată pe cruce. Ea suna astfel: "IISUS DIN 
NAZARET, REGELE IUDEILOR". 20 : "Mulţi evrei au citit acest semn, fiindcă locul în care lisus a fost 
răstignit pe cruce era aproape de cetate, iar semnul a fost scris în aramaică, latină şi greacă". (NIV) 




Crucea malteză 

w ^ Cele opt vârfuri exterioare simbolizează regenerarea. Unii susţin că ar reprezenta 
w ^f cele opt virtuţi. Crucea apare pe blazonul Cavalerilor loaniţi, aceiaşi care au fost 

alungaţi de turci din Insula Rodos şi s-au refugiat în Insula Malta. Malta este insula 
M jL pe care a naufragiat corabia Sfântului Pavel. 

Crucea Naşterii Domnului 

t Această cruce în formă de stea aminteşte povestea Naşterii lui lisus Hristos, 
anunţând scopul pentru care El s-a întrupat. 

Crucea pontificală 

t Această cruce este emblema oficială a papalităţii. Ea nu poate fi folosită decât de 
Papa însuşi. Se spune că cele trei bare orizontale ar reprezenta cele trei răspântii de 
pe Golgota. Mult mai probabil, ele simbolizează cele trei direcţii ale autorităţii 
papale : Biserica, pământul şi cerul. 

Crucea pătimirii 

+ Capetele ascuţite ale acestei cruci latine reprezintă pătimirea lui lisus Hristos 

Crucea "Patee" 

Această cruce este frecvent confundată cu crucea malteză. Este o cruce a Ordinului 
lui Hristos si are origine templiera. Reprezintă varianta crucii "Patee" înscrisa in 
pătrat. 




Crucea "Patee" - varianta 

Are aceleaşi semnificaţii ca si precedenta numai ca este înscrisa in cerc. 




Crucea patimilor 

+ Această cruce simbolizează crucea pe care a fost răstignit lisus Hristos. Este una 
dintre crucile care apar pe mantia Cavalerilor Templieri. Se pare ca este crucea pe 
care Ie-a fost oferită spre a o purta de către Papa Eugeniu in 1 146. 



Crucea templieră 

Cruce care apare pe scutul cavalerilor templieri si pe pânzele corăbiilor Ordinului. 
Crucea apare aplicată pe rasa călugărească care se afla sub mantia de cavaler. 




Crucea patriarhală 

t Această cruce ecleziastică purtată de patriarhi apare frecvent reprezentată în arta 
creştină. Bara superioară simbolizează inscripţia plasată pe cruce de Pilat. A fost 
adoptată de cardinali şi de episcopi ca semn distinctiv al rangului în ierarhia 
bisericească. 

Crucea episcopală (Pommee) 

+ Capetele în formă de măr simbolizează roadele vieţii creştineşti. Fiindcă acest motiv 
era reprezentat pe veşmintele preoţeşti în perioada creştinismului timpuriu, crucea în 
această formă este uneori denumită cruce episcopală. 

Crucea Sfântului Andrei 

Potrivit tradiţiei, Sfântul Andrei a simţit că este nedemn să fie răstignit la fel ca 

X Domnul Dumnezeul său, astfel încât el a implorat să i se facă o cruce de formă 
diferită. Crucea Sfântului Andrei este un simbol al umilinţei, al pătimirii şi al 
martiriului. 



Crucea în T 



T 



Crucea de forma literei T din alfabetul grecesc este cea mai simplă dintre toate 
cruciformele. Este frecvent folosită drept cruce a profeţiei, sau cruce vechi- 
testamentară, fiindcă reprezintă semnul pe care, conform tradiţiei, l-au făcut israeliţii 
cu sângele mielului jertfit pe stâlpii din Egipt în noaptea dinaintea trecerii 
miraculoase a mării. Crucea de forma literei T este frecvent reprezentată în chip de 
stâlp pe care a ridicat Moise şarpele de aramă în pustia Egiptului. 



Crucea triumfului împărăţiei lui lisus Hristos pe pământ 

Această cruce simbolizează triumful şi venirea împărăţiei lui lisus Hristos. Este 
frecvent întâlnită în arta religioasă creştină, fiind reprezentată în vârful sceptrului 
purtat de lisus Hristos care domneşte cu slavă peste împărăţia Sa. 

